**IZVJEŠĆE O PROVEDENOM SAVJETOVANJU – SAVJETOVANJE SA ZAINTERESIRANOM JAVNOŠĆU O NACRTU DOKUMENTA ZAHTJEV ZA POKRETANJE POSTUPKA INICIJALNE AKREDITACIJE PRIJEDIPLOMSKOG, DIPLOMSKOG,**

**INTEGRIRANOG, SPECIJALISTIČKOG I KRATKOG STUDIJA**

|  |  |
| --- | --- |
| **KORISNIK / ISJEČAK / KOMENTAR** | **ODGOVOR** |
| **Prof. dr. sc. Stipan Janković, prim. dr. med. , Pročelnik Sveučilišnog odjela zdravstvenih studija, Sveučilišta u Splitu**  2.1. Predloženi je studijski program usklađen sa standardom kvalifikacije upisanim u Registar HKO-a.  2.1. Predloženi je studijski program usklađen sa standardom kvalifikacije upisanim u Registar HKO-a ili je u postupku upisa u Registar. | Prijedlog se ne može prihvatiti. Naime, standard kvalifikacije vrijedi od dana upisa u Registar HKO-a. |
| **Prof. dr. sc. Stipan Janković, prim. dr. med. , Pročelnik Sveučilišnog odjela zdravstvenih studija, Sveučilišta u Splitu**  4.4. Knjižnica i njezina opremljenost te pristup dodatnim sadržajima osiguravaju dostupnost literature i knjižničnih usluga za potrebe izvođenja studija.  Knjižnice koncipirati u skladu sa suvremenim tehnološkim mogućnostima, omogućiti studentima on-line pristupe časopisima i knjigama. Razmotriti mogućnost osiguravanja knjižnične građe za studente i nastavnike kroz ugovore sa Sveučilišnom knjižnicom u cilju ekonomiziranja resursa | Primljeno na znanje. |
| **Radna skupina za studijske programe Sveučilišta u Zagrebu**  Načelne primjedbe s obrazloženjem  "Riječ „predmet“ zamijeniti riječju „kolegij“ u odgovarajućem padežu u cijelom tekstu Zahtjeva i pripadajućim tablicama u skladu sa zakonskom terminologijom (Zakonom o visokom obrazovanju i znanstvenoj djelatnosti i Zakonom o osiguravanju kvalitete u visokom obrazovanju i znanosti).  Dokument je administrativno preopterećen i traže se informacije koje su Ministarstvu i Agenciji već dostupne putem postojećih sustava (COP, MOZVAG2, Crosbi, ISVU…)." | Prijedlog se prihvaća. |
| **Radna skupina za studijske programe**  **Sveučilišta u Zagrebu** "1.2.  Način izvođenja studija" Navesti opcije: klasično, online, hibridno, ako to način izvođenja studija podrazumijeva. | Prijedlog se prihvaća, navest će se primjeri opcija. |
| **Radna skupina za studijske programe Sveučilišta u Zagrebu** "1.2.  Naznaka akademske godine u kojoj će se studij početi izvoditi:" Iza riječi „Naznaka“ dodati „planirane“ | Prijedlog se prihvaća. |
| **Radna skupina za studijske programe Sveučilišta u Zagrebu** 3.1. Uvjeti upisa, kriteriji upisa i postupka upisa na studij jasno su definirani i transparentni te osiguravaju potrebno predznanje studenata. Nisu “uvjeti upisa, kriteriji upisa i postupak upisa” oni koji jamče potrebno predznanje. To predznanje jamči učenikovo prethodno obrazovanje, a uvjeti upisa, kriteriji i postupak upisa samo su proceduralni elementi. “Postupak upisa” može značiti i “način provjere znanja na kraju srednjoškolskoga obrazovanja”, a može značiti i drugo: “upis na fakultet, stjecanje statusa studenta upisom u evidenciju studenata”, što je čisti formalni korak. | Prijedlog se prihvaća. |
| **Radna skupina za studijske programe Sveučilišta u Zagrebu** 3.2. Planirane nastavne metode osiguravaju poučavanje usmjereno na studenta i postizanje svih predviđenih ishoda učenja. Kako će se navedeno dokazati? | Uz elemente i indikatore, navest će se izvori za njihovu procjenu. |
| **Radna skupina za studijske programe Sveučilišta u Zagrebu**  4.1. Visoko učilište osigurava odgovarajuće nastavničke kapacitete za realizaciju studijskog programa i stjecanje predviđenih ishoda učenja. Riječi „nastavničke kapacitete“ zamijeniti riječima „odgovarajući broj nastavnika sa stručnim i nastavničkim kompetencijama“ | Prijedlog se prihvaća. |
| **Radna skupina za studijske programe Sveučilišta u Zagrebu**  Tablica 4 Riječ „broji“ ispraviti u „broj“: „Ukupan broj kontakt sati neposredne nastave na studijskom programu.“ | Prijedlog se prihvaća. |
| **Radna skupina za studijske programe Sveučilišta u Zagrebu**  Tablica 5 Dodati rubriku: „Popis edukacija za stjecanje nastavničkih kompetencija“ | Prijedlog se prihvaća. |
| **Radna skupina za studijske programe Sveučilišta u Zagrebu**  Tablica 6 Riječ „studenta“ ispraviti u riječ „studenata“: omjer broja studenata/predavaonice, laboratoriji/ostali prostor | Prijedlog se prihvaća. |
| **Prof. Art. Mato Ilijić**  Načelne primjedbe s obrazloženjem "Matrica ishoda učenja nažalost pokazala se u praksi (reakreditaciji) besmislenom - povjerenstvo uopće nema kapacitet temeljito ju razmotriti, niti u većem broju slučajeva kompetencije da razumije njen sadržaj. Ona ima ulogu samo u domeni u kojoj ju nastavnici institucije sami shvaćaju i primijenjuju.  - U tabeli nedostaju kategorije umjetničkih projekata/radova. " | Zaprimljeno izvan roka, 3. svibnja 2023. |